Ons het 'n vriendelike ontvangs gehad en het regtig gevoel dis puik waarde vir geld! Baie oulik, skoon, mooi en 'n great ligging!
As jy soos ons (albei oor 60) is, kan ek definitief vir Casa Milorca aanbeveel. Die rede is dat jy orals kan stap maar as dit by slaaptyd kom dan is jy een straat agter die hoofstraat. So jy gaan rustig in stilte en vrede slaap. Ons sal beslis weer kom om sommer vir Louise en Savilio ook te ontmoet.
Die kothuis het alles wat jy nodig het. Was skoon en netjies. Ligging ideaal om na enige plek in dorp te stap.
Die plek is as gastehuis geadverteer. So ons het verwag dat daar ten minste ontbyt bedien sou word. Die gebrek aan ontbyt is eers laat op ons reis dag gekommunikeer. 'n Meer akkurate beskrywing van die plek is 'n selfsorg.
Casa Milorca is 'n pragtige ou huis, besonders netjies opgeknap en gerieflik ingerig. Dit het alle geriewe vir selfsorg. Dis sentraal geleë. Beide die eienaar en die bestuurder is beskikbaar, vriendelik en hulpvaardig. Volgende keer bly ons langer!
Die ligging van die verblyf was vir ons 100%. Ons het net een keer gery die 2 dae wat ons daar was. Die res van die tyd kon mens gemaklik enige plek waar ons wou wees stap. Die verbly was ook baie netjies.
Ons was baie gasvry ontvang en het baie lekker gebly. Ek sou tog voorstel dat daar 'n spieël in die slaap/woonvertrek aangebring word ten einde dit te vergemaklik om hare te kan blaas. Verder sou 'n TV 'n aanwins wees en behoort dit so aangedui te word in die omskrywing dat daar geen TV is nie.
Die plek is beeldskoon, alles is so mooi en smaakvol en ons het niks kortgekom nie. Daar was selfs heerlike beskuit saam met ons koffie/tee vir ontbyt. Ons sou graag langer wou bly. Boonop is die dame wat die plek vir ons oopgesluit het vriendelik verby en kon nie genoeg vir ons doen nie.
Baie dankie vir die terugvoer, ons is bly julle het dit geniet! Prins Albert is inderdaad sekere tye van die jaar baie bedrywig.
Ons het regtig baie welkom gevoel by Casa Milorca! Louise het 'n vriendelike boodskappie voor die tyd gestuur en Estelle het ons met ope arms verwelkom! Die kamer was baie netjies en skoon. Ons sal definitief weer 'n draai kom gooi in die toekoms!
Ons het ons verblyf baie geniet. Die kamer was ruim en baie netjies. Ons het die swembad en braai geriewe baie geniet. Dit het eerder gevoel of ons in 'n klein Spaanse villa tuisgegaan het as in 'n Karoo-dorpie. Ons was aangenaam verras.
Liewe eienaars en kontakpersoon, pragtige interieurs, huislik en goed versorg. Goed en bedagsaam toegerus. Ons het bederf gevoel van die bespreking af, ons ontvangs by die huis, die onbevange oorvloed wat gebied word en die heerlike, luukse huislikheid. Baie dankie, ek sal dit vir almal aanbeveel en vir seker weer daar wil uitkom.
Liewe Diana, baie dankie vir die pragtige terugvoering oor Casa Milorca. Ons is só bly julle het julle tydjie op die dorp geniet en gehou van ons plekkie in Markstraat. Ons sal julle so graag weer in die toekoms wil huisves. Alles wat mooi is vir die nuwejaar!
Dit was heerlike verblyf wat baie gemaklik is, veral as jy saam met vriende reis. Die ontvangs was baie vriendelik en ons het welkom gevoel.
Was aangenaam verras met die huis. Dit was soveel ruimer as wat die fotos vertoon en die lushof aan die agterkant van die huis het die kersie op die koek geplaas. Prins Albert kan trots wees op 'n gastehuis soos Casa Milorca.
'n Baie aangename verrassing vir die prys. Ontvangs was baie goed en vriendelik. Beslis ster akkommodasie.